Յուրի Բերչիչե

Յուրի Բերչիչե (իսպ.՝ Yuri Berchiche, փետրվարի 10, 1990(1990-02-10), Zarautz, Ուրոլա Կոստա, Գիպուսկոա, Բասկերի երկիր, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի կազմում։ Խաղում է ձախ պաշտպանի դիրքում։


== Ակումբային կարիերա ==


=== Վաղ կարիերա ===
Բերչիչեն հանդես է եկել Անտիգուոկոյի, Ռեալ Սոսիեդադի, Ատլետիկ Բիլբաոյի ակադեմիաներում։ 2007 թվականի հունիսի 8-ին իսպանացին միացավ Տոտենհեմ Հոտսպուրի երիտասարդական թիմին։2009 թվականի մարտի 26-ին Բերչիչեն 1 ամսվա վարձավճարով տեղափոխվեց Լիգա Մեկում հանդես եկող Չելտենհեմ Թաուն։ Իր պրոֆեսիոնալ դեբյուտը նշեց մարտի 28-ին՝ թիմի մեկնարկային կազմում խաղադաշտ դուրս գալով Ուոլսոլի դեմ խաղում։ Չելտենհեմ Թաունի կազմում Բերչիչեն անցկացրեց 7 հանդիպում։
2009 թվականի օգոստոսի 10-ին Բերչիչեն տեղափոխվեց Ռեալ Վալյադոլիդ։ Իր դեբյուտը Լա Լիգայում նշեց օգոստոսի 30-ին՝ Ալմերիայի դեմ խաղում։ Վալյադոլիդի առաջին թիմի կազմում իսպանացին անցկացրեց 3 հանդիպում։ 2010 թվականի ամռանը Բերչիչեն 2 տարվա պայմանագիր կնքեց Ռեալ Ունիոնի հետ, որի կազմում անցկացրեց 48 հանդիպում՝ դառնալով 1 գոլի հեղինակ։


=== Ռեալ Սոսիեդադ ===
2012 թվականի հունիսի 29-ին Բերչիչեն վերադարձավ Ռեալ Սոսիեդադ, որը նրան միանգամից վարձավճարով ուղարկեց Էյբար։ Ակումբի կազմում նա անցկացրեց 2 մրցաշրջան՝ դառնալով 7 գոլի և 6 գոլային փոխանցման հեղինակ մասնակցած 77 հանդիպումներում։ 2013-14 մրցաշրջանում Բերչիչեն օգնեց Էյբարին իր պատմության մեջ առաջին անգամ տեղափոխվել Լա Լիգա և ընդգրկվեց Սեգունդա Դիվիզիոնի խորհրդանշական թիմում։
2014 թվականի ամռանը Բերչիչեն վերադարձավ Ռեալ Սոսիեդադ՝ երկարաձգելով պայմանագիրը ակումբի հետ մինչև 2016 թվականը։ Նա դարձավ թիմի հիմնական կազմի խաղացող՝ փոխարինելով երկար ժամանակ թիմում խաղացող Ալբերտո դե լա Բելային։ Իր դեբյուտը Ռեալ Սոսիեդադի կազմում նշեց սեպտեմբերի 24-ին՝ փոխարինման մտնելով Սևիլյայի դեմ խաղում։ Իր առաջին գոլը Լա Լիգայում խփեց 2016 թվականի սեպտեմբերի 18-ին՝ Վիլյառեալի դեմ խաղում։ Ռեալ Սոսիեդադի կազմում Բերչիչեն անցկացրեց 88 հանդիպում՝ դառնալով 3 գոլի և 11 գոլային փոխանցման հեղինակ։


=== Պարի Սեն-Ժերմեն ===
2017 թվականի հուլիսի 7-ին Բերչիչեն 5 տարվա պայմանագիր կնքեց Պարի Սեն-Ժերմենի հետ։ Իր դեբյուտը Լիգա 1-ում նշեց օգոստոսի 25-ին՝ փոխարինելով Լևեն Կուրզավային Սենտ-Էտիենի դեմ խաղում։ Իր առաջին գոլը խփեց դեկտեմբերի 20-ին՝ Կանի դեմ խաղում։ Առաջին հանդիպումը եվրոպական առաջնություններում անցկացրեց 2018 թվականի փետրվարի 14-ին՝ Չեմպիոնների Լիգայի 1/8 եզրափակչի Ռեալ Մադրիդի դեմ խաղում։ Մարտի 31-ին Բերչիչեն մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Մոնակոյի դեմ խաղում՝ օգնելով իր թիմին հաղթել 3-0 հաշվով և նվաճել գավաթը։ Մայիսի 18-ին նա մասնակցեց Ֆրանսիայի գավաթի եզրափակչի Լես Հերբյեի դեմ խաղին, իսկ ՊՍԺ-ն հաղթեց 2-0 հաշվով և նվաճեց գավաթը։ Պարի Սեն-Ժերմենի կազմում Բերչիչեն անցկացրեց 32 հանդիպում՝ դառնալով 2 գոլի ու 5 գոլային փոխանցման հեղինակ և թիմի հետ հաղթելով նաև Ֆրանսիայի առաջնությունը։


=== Ատլետիկ Բիլբաո ===
2018 թվականի հուլիսի 2-ին Բերչիչեն 4 տարվա պայմանագիր կնքեց Ատլետիկ Բիլբաոյի հետ։ Իր դեբյուտը ակումբի կազմում նշեց օգոստոսի 20-ին՝ Լեգանեսի դեմ խաղում։ Իր առաջին գոլը խփեց օգոստոսի 27-ին՝ Հուեսկայի դեմ խաղում։ 2019 թվականի ապրիլի 3-ին իսպանացին գոլ խփեց Լևանտեի դեմ խաղում՝ օգնելով իր թիմին հաղթել 3-2 հաշվով։ Իր առաջին մրցաշրջանում Բերչիչեն անցկացրեց 37 հանդիպում՝ դառնալով 2 գոլի և 2 գոլային փոխանցման հեղինակ։


== Միջազգային կարիերա ==
Բերչիչեն ներկայացրել է Իսպանիան մինչև 17 և մինչև 18 տարեկանների հավաքականներում։ Բացի այդ, նա հանդես է եկել ոչ պաշտոնական Բասկերի Երկրի ֆուտբոլի հավաքականի կազմում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 12-ի դրությամբ


== Նվաճումներ ==


=== Ակումբային ===
Պարի Սեն-Ժերմեն

Ֆրանսիայի առաջնություն. 2017–18
Ֆրանսիայի գավաթ. 2017–18
Ֆրանսիայի լիգայի գավաթ. 2017–18


=== Անհատական ===
Սեգունդա Դիվիզիոնի խորհրդանշական հավաքական. 2013–14


== Ծանոթագրություններ ==


== Արտաքին հղումներ ==
Բերչիչեի պաշտոնական Ինստագրամի էջը
Բերչիչեն transfermarkt-ում
Բերչիչեն soccerbase.com-ում
Բերչիչեն WhoScored.com կայքում
Բերչիչեն Պարի Սեն-Ժերմենի պաշտոնական կայքում
Բերչիչեն Ատլետիկ Բիլբաոյի պաշտոնական կայքում
Բերչիչեն ՈՒԵՖԱ-ի պաշտոնական կայքում